
       O b e c    K o c u r a n y



          Ing. Vojtech Čičmanec – starosta obce



 



Vážená pani, Vážený pán,


dovoľujem si
Vás opäť osloviť ako starosta obce Kocurany a zároveň jeden zo splnomocnených spoluvlastníkov lesnej pôdy v katastri obce Kocurany. Na stretnutí dňa 23.1.2009 vlastníci lesa rozhodli, že požiadajú o vydanie svojich vlastníckych podielov od  súčasných užívateľov lesa - Roľnícke družstvo podielnikov so sídlom v Koši a Lesy š.p.  Prievidza. Zároveň boli splnomocnení v mene vlastníkov jednať Ing. Vojtech Čičmanec, Ľubomír Kliniec a Marta Pernišová. Po viacerých rokovaniach sme dospeli do štádia, keď je všetko pripravené a vlastníci môžu uplatňovať svoje vlastnícke právo k lesným pozemkom. Dňa 17.3.2011 sa uskutoční fyzická prebierka lesných pozemkov od Lesov SR š.p., ktorého sa 

zúčastnia splnomocnení zástupcovia vlastníkov, zástupca Lesov SR š.p. Ing. Pilát, odborný pracovník Ing. Hatváni a prizvaný bude aj zástupca urbáru z Opatoviec nad Nitrou p. Ján Bielik. Po fyzickej prehliadke bude potrebné podpísať Dohodu o odovzdaní nehnuteľností a ukončení nájomného vzťahu  zo zákona v zmysle § 22 ods.2 zákona č. 229/ 1991 Zb. v znení neskorších predpisov,  Zmluvu o nájme lesných pozemkov  vo vlastníctve neznámych vlastníkov uzatvorená podľa ustanovení zákona  č. 229/1991 Zb. v znení neskorších predpisov, zákona č. 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ustanovení Občianskeho zákonníka a Zmluvu o nájme lesných pozemkov vo vlastníctve SR v zmysle ust. § 21, Zák. č. 504/2003 Zb. v znení neskorších zmien, a ust. § 663 a nasl. Občianskeho zákonníka. Termín s RDP Koš ešte nie je stanovený, ale verím, že do plánovaného stretnutia bude toto vyriešené.
V zmysle vyššie uvedených skutočností, Vás pozývame na stretnutie vlastníkov lesa dňa 31.3.2011 o 17,00 hod. do kultúrneho domu v Kocuranoch, kde budú podané bližšie informácie a dohodnutý ďalší spôsob nakladania s lesnými pozemkami.

Chcem Vás požiadať, aby ste si našli čas a stretnutia sa zúčastnili, nakoľko bude potrebné odsúhlasiť vyššie uvádzané zmluvy, schváliť stanovy resp. zmluvu o združení vlastníkov lesných pozemkov. 

Všetky spomínané zmluvy a stanovy sú uverejnené na internetovej stránke obce Kocurany – www.kocurany.sk  v časti vydanie lesa vlastníkom.
v Kocuranoch dňa 15.3.2011

S pozdravom








Ing. Vojtech Čičmanec








        starosta obce

